Խուլիան Ալվարես

**Խուլիան Ալվարես** (, ), արգենտինացի ֆուտբոլիստ, անգլիական «Մանչեսթեր Սիթի» ակումբի և Արգենտինայի հավաքականի հարձակվող։ 2021 թվականի Ամերիկայի Գավաթի հաղթող։ Նույն թվականին ճանաչվել է Հարավային Ամերիկայի տարվա ֆուտբոլիստ։ 2022 թվականի աշխարհի չեմպիոն։

## Ակումբային կարիերա
Ալվարեսը ծնվել է Կորդոբա նահանգի Կալչին փոքրիկ քաղաքում։ Ֆուտբոլով սկսել է զբաղվել վաղ տարիքից և 11 տարեկանում շատ հեռանկարային է եղել։ Այդ տարիքում նա հաջող ցուցադրություններ է անցել արգենտինական առաջատար ակումբների՝ «Բոկա Խունիորսի» և «Ռիվեր Փլեյթի» դպրոցներում, եղել է Իսպանիայում, որտեղ փորձաշրջան է անցել Մադրիդի «Ռեալում», հրավիրվել է նաև «Բարսելոնա»։ Սակայն Խուլիանը հրաժարվել է տեղափոխվելուց՝ չցանկանալով բաժանվել ընտանիքից։ Միայն 2016 թվականի հունվարին նա միացել է «Ռիվեր Փլեյթի» երիտասարդական թիմին։

2018 թվականի հոկտեմբերի 27-ին «Ալդոսիվիի» դեմ խաղում նշել է իր նորամուտը արգենտինական Պրիմերայում՝ երկրորդ խաղակեսում փոխարինելով Ռոդրիգո Մորային։ «Ինդեպենդիենտեի» դեմ խաղում Խուլիանը խփել է իր առաջին գոլը «Ռիվեր Փլեյթի» կազմում։ Նույն թվականին Ալվարեսը օգնել է ակումբին նվաճել Լիբերտադորեսի գավաթը՝ մասնակցելով 5 խաղի և գոլ խփել Բրազիլական «Ինտերնասիոնալին» դեմ խաղում։

2020 թվականին Լիբերտադորեսի գավաթի խաղարկությունում Ալվարեսը 5 գոլ է խփել Էկվադորի ԼԴՈՒ Կիտոյի, պերուական «Դեպորտիվո Բինասիոնալի» և «Սան Պաուլոյի» դեմ խաղերում։

2021 թվականին Ալվարեսը դարձել է Արգենտինայի առաջնության լավագույն ռմբարկու՝ դառնալով 18 գոլի հեղինակ։ «Ռիվեր Փլեյթը» նվաճել է իր 36-րդ չեմպիոնական տիտղոսը։ Թիմը հասել է նաև Լիբերտադորեսի գավաթի 1/8 եզրափակիչ։ Արգենտինայի հավաքականի կազմում հարձակվողը դարձել է նաև Ամերիկայի գավաթի հաղթող։ Ուրուգվայի «Էլ Պաիս» թերթի հարցման արդյունքում Խուլիան Ալվարեսը ճանաչվել Է 2021 թվականի Հարավային Ամերիկայի լավագույն ֆուտբոլիստ։

2022 թվականի հունվարին «Ռիվեր Փլեյթը» և «Մանչեսթեր Սիթին» պայմանավորվել էին հարձակվողին 18,5 միլիոն եվրոյով վաճառել անգլիական ակումբին։ Հաշվի առնելով լրացուցիչ վճարումները՝ տրանսֆերի գումարը կարող էր ավելանալ մինչև 27 միլիոն եվրո։ Նախատեսվել է, որ Խուլիանը վարձավճարով շարունակելու էր խաղալ «Ռիվեր Փլեյթում» առնվազն մինչև 2022 թվականի հունիսը, իսկ եթե «միլիոնատերերը» շարունակեին ելույթները Լիբերտադորեսի գավաթում, վարձակալությունը կշարունակվեր մինչև թիմի ելույթների ավարտը այդ մրցաշարում (սակայն այդ լրացուցիչ ժամանակահատվածում «Ռիվերը»  պարտավորվում էր վճարել խաղացողի աշխատավարձը)։

2022 թվականի մայիսի 25-ին Լիբերտադորեսի գավաթի խմբային փուլի 6-րդ տուրի խաղում Խուլիան Ալվարեսը վեց գնդակ է խփել պերուական «Ալյանս Լիմայի» դարպասը։ «Ռիվեր Փլեյթը»  հաղթեց 8:1 հաշվով։

2022 թվականի հուլիսի 8-ին Ալվարեսը վարձավճարից վերադարձել է «Մանչեսթեր Սիթի»։ 2022 թվականի հուլիսի 30-ին նշել է իր նորամուտը «Լիվերպուլի» դեմ Անգլիայի Սուպերգավաթի խաղում՝ աչքի ընկնելով իր առաջին գոլով «քաղաքացիների» կազմում։

## Միջազգային կարիերա
left|thumb|Ալվարեսն Արգենտինայի հավաքականի կազմում
2019 թվականին Արգենտինայի երիտասարդական հավաքականի կազմում Ալվարեսը դարձել Է Հարավային Ամերիկայի երիտասարդական առաջնության արծաթե մեդալակիր Չիլիում, որտեղ Խուլիանը ընդգրկվել է խորհրդանշական «մրցաշարի հավաքականում»։ Մրցաշարում նա խաղացել է Պարագվայի, Պերուի, Վենեսուելայի, Կոլումբիայի, Բրազիլիայի, ինչպես նաև երկուական անգամ Էկվադորի և Ուրուգվայի դեմ խաղերում։ Կոլումբացիների դեմ խաղում Ալվարեսը դարձել է գոլի հեղինակ։

Նույն թվականին Ալվարեսը Լեհաստանում մասնակցել է աշխարհի երիտասարդական առաջնությանը։ Մրցաշարում Նա մասնակցել է ՀԱՀ-ի, Պորտուգալիայի, Հարավային Կորեայի և Մալիի թիմերի դեմ խաղերին։ Աֆրիկացիների դեմ խաղում Խուլիանը դարձել է գոլի հեղինակ։

2021 թվականի հունիսի 4-ին Չիլիի հավաքականի դեմ աշխարհի 2022 թվականի առաջնության ընտրական խաղում Ալվարեսը նշել է իր նորամուտը Արգենտինայի հավաքականի կազմում։ Նույն թվականին Խուլիանը հավաքականի կազմում Բրազիլիայում նվաճել է Ամերիկայի գավաթը։ Մրցաշարում Նա խաղացել է Բոլիվիայի հավաքականի դեմ խաղում։

Կատարում կայացած աշխարհի 2022 թվականի առաջնությունում Ալվարեսը խմբային փուլում գոլ է խփել Լեհաստանի դարպասը (2:0), ինչպես նաև հաղթական գոլը Ավստրալիայի հավաքականի դարպասը 1/8 եզրափակչի խաղում դարպասապահ Մեթյու Ռայանի կոպիտ սխալից հետո (2:1)։ Կիսաեզրափակչում Ալվարեսը խորվաթների դարպասապահի հետ մեն-մենակ դուրս գալուց հետո վաստակել է 11 մետրանոց, որն իրացրել է Լիոնել Մեսսին, իսկ հետո ինքը՝ Ալվարեսը, խփել է երկու գնդակ՝ մեկը դաշտի կենտրոնից վազելուց հետո, իսկ երկրորդ կեսում եզրափակելով Մեսսիի փոխանցումը։ Դեկտեմբերի 18-ին մասնակցել է Արգենտինայի երկրորդ գոլը խփելուն, երբ իր թիմը աշխարհի առաջնության եզրափակչում 11 մետրանոցներով 4:2 հաշվով հաղթել է Ֆրանսիային այն բանից հետո, երբ խաղն ավարտվել է 3:3 լրացուցիչ ժամանակում։

## Վիճակագրություն
*2023 թվականի հոկտեմբերի 21-ի դրությամբ*

## Ձեռքբերումներ
### Թիմային նվաճումներ
**«Ռիվեր Փլեյթ»**
* Արգենտինայի չեմպիոն - 2021
* Արգենտինայի գավաթակիր - 2018/19
* Արգենտինայի Սուպերգավաթակիր - 2019
* Լիբերտադորեսի գավաթակիր - 2018

**«Մանչեսթեր Սիթի»**
* Անգլիայի չեմպիոն - 2022/23
* Անգլիայի գավաթակիր - 2022/23
* Չեմպիոնների լիգայի հաղթող - 2022/23
* ՈՒԵՖԱ-ի սուպերգավաթակիր - 2023

**Արգենտինայի հավաքական**
* Աշխարհի չեմպիոն - 2022
* Հարավային Ամերիկայի երիտասարդական առաջնության արծաթե մեդալակիր - 2019
* Ֆուտբոլի Ամերիկայի գավաթի հաղթող
* Ֆինալիսիմայի հաղթող - 2022

### Անձնական նվաճումներ
* Արգենտինայի առաջնության լավագույն ռմբարկու - 2021
* Հարավային Ամերիկայի երիտասարդական առաջնության խորհրդանշական հավաքականի անդամ - 2019
* Հարավային Ամերիկայի տարվա ֆուտբոլիստ - 2021

## Ծանոթագրություններ

## Արտաքին հղումներ
* Ֆուտբոլիստի էջը «Մանչեսթեր Սիթի» ակումբի կայքում 
* 

Կատեգորիա:Անգլիայի լեգեոներ ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռիվեր Փլեյթի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլի աշխարհի չեմպիոններ
Կատեգորիա:Ատլետիկո Մադրիդի ֆուտբոլիստներ